** Z M L U V A**

**O ZALOŽENÍ URBÁRSKEHO POZEMKOVÉHO**

**SPOLOČENSTVA S PRÁVNOU SUBJEKTIVITOU**

**Čl. I.**

**Úvodné ustanovenia**

**Vznik, názov a sídlo spoločenstva**

1/. **Urbárske pozemkové spoločenstvo Kysucký Lieskovec** schválilo na valnom

zhromaždení konanom dňa 18. marca 2012 v zmysle § 11 zákona NR SR č. 181/1995

Z. z. o pozemkových spoločenstvách v znení neskorších predpisov Zmluvu o založení

spoločenstva s právnou subjektivitou. Prispôsobilo právne pomery k zákonu č. 97/2013 Z.z.

o pozemkových spoločenstvách, v znení neskorších predpisov z. 110/2018

Spoločenstvo vzniká dňom registrácie spoločenstva v registri pozemkových spoločenstiev

dňa 30.04.2012 Rozhodnutím Obvodného lesného úradu v Kysuckom Novom Meste

pod číslom č. R-0002/KM.

Spoločenstvo voči tretím osobám vystupuje ako právnická osoba.

2/.  **Názov spoločenstva:** Urbárske pozemkové spoločenstvo Kysucký Lieskovec,

skratka UPS Kysucký Lieskovec.

3/. **Sídlo spoločenstva:** 023 34, Kysucký Lieskovec s. č. 29, okr. Kysucké Nové Mesto.

Dodatok č. 4 od 17.3.2019

**Čl. II.**

**Predmet činnosti**

1/. Pozemkové spoločenstvo je združením spoluvlastníkov spoločnej nehnuteľnosti s cieľom

racionálne hospodáriť na spoločnej nehnuteľnosti a obstarávať spoločné veci vyplývajúce

zo spoluvlastníctva k nej, predovšetkým so zameraním na hospodárenie v spoločných

lesoch, pasienkoch, poľnohospodárskom pôdnom fonde, vodných plochách, ostatných

plochách a iných práv vlastníka daných k majetku, ako je právo nájmu a iného

využívania spoločnej nehnuteľnosti.

2/. Predmetom činnosti spoločenstva je taktiež ekologizácia krajiny, zachovanie

ekosystémov, tvorba a ochrana životného prostredia, zachovanie spoločenskej, biologickej

a produkčnej funkcie lesov.

**Čl. III.**

**Majetok spoločenstva a zásady hospodárenia**

1./ Základom majetku spoločenstva je spoločný majetok členov bývalého urbariátu, ktorý je

rozhodujúcou súčasťou súhrnu majetkových hodnôt určených na plnenie úloh spoločenstva pri

užívaní a hospodárení na spoločnej nehnuteľnosti. Tvoria ho poľnohospodárske a lesné pozemky,

vrátane lesného porastu, trvalé trávne porasty, vodné plochy a ostatné plochy.

2./ Spoločenstvo hospodári so spoločnými nehnuteľnosťami svojich členov a vykonáva

obstarávanie spoločných vecí vyplývajúcich zo spoluvlastníctva k ním. Hospodári

z prostriedkov získaných z lesnej prvovýrobnej činnosti, dotácií, darov, z príjmov za

prenájom pozemkov, pastvín a vodných plôch.

3./ Spoločenstvo hospodári aj so spoločnými nehnuteľnosťami zapísanými na LV na UPS

Kysucký Lieskovec ako právnickej osoby

4./ zrušený 02/2014

5./ Podielové spoluvlastníctvo k nehnuteľnému majetku spoločenstva je rozdelené na 2 794

podielov, je nedeliteľné, nemožno ho zrušiť ani vysporiadať podľa osobitných predpisov

a preto vyčlenenie podielov na samostatné hospodárenie nie je prípustné. Skladá sa z tzv.

lesného urbáru a pasienkového urbáru. Základné delenie na 1 diel lesného urbáru

predstavuje 60/167623- in. a k tomu prislúchajúci pasienkový urbár predstavuje

2/5588- in. (alebo ich násobky).

6./ Podiel člena spoločenstva na výnosoch a majetku určenom na rozdelenie medzi členov

spoločenstva sa rozdelí podľa veľkosti jeho vlastníckeho podielu spoločnej nehnuteľnosti.

7./ Inventár spoločenstva je vedený v inventárnych knihách. Dozorná rada je povinná aspoň

jeden krát ročne, vždy k 31.12.v kalendárnom roku vykonať revíziu inventarizácie

majetku spoločenstva a podať o tom písomnú správu na zasadnutí valného zhromaždenia.

8./ V záujme lepšieho zhodnotenia majetku môžu členovia prenajať svoje podiely

Urbárskemu pozemkovému spoločenstvu ako právnickej osobe.

9./ Spoločenstvo je povinné zostaviť každý rok účtovnú závierku, ktorú spolu s návrhom na

spôsob rozdelenia zisku, prípadne úhrady straty, predloží valnému zhromaždeniu.

Návrh rozdelenia zisku sa spracuje na celé eura na jeden diel a rozdiel bude evidovaný ako

presun na ďalší kalendárny rok pre zabezpečenie financovania prác na začiatku roka.

Podiel člena spoločenstva na výnosoch a majetku určenom na rozdelenie medzi členov

spoločenstva sa rozdelí podľa veľkosti jeho vlastníckeho podielu spoločnej nehnuteľnosti.

Do ročnej účtovnej závierky má právo nahliadnuť a zoznámiť sa s ňou každý člen

pozemkového spoločenstva na požiadanie.

10./ Všetky platby uskutočňované za predaj drevnej hmoty , za zmluvný prenájom pozemkov, za

ťažbu a približovanie drevnej hmoty, za platby organizáciám a spoločnostiam, musia byť

realizované bankovým bezhotovostným prevodom.

11./ Základný majetok spoločenstva k 1.1.2012 tvorí: sa vypúšta a tvorí prílohu č. 1 od 17.3.2019

Dodatok č. 4

12./ Odmeny pre platených funkcionárov spoločenstva sa odvíjajú z dosiahnutej priemernej

mesačnej mzdy v národnom hospodárstve podľa zverejnenia Štatistickým úradom SR.

Takto zistená mesačná výška odmeny bude vždy určená na ďalší kalendárny rok.

predseda 13 %

podpredseda- hospodár 9 %

pokladník 9 %

13./ Odmena pre činnosť Dozornej rady ročne je 100 €.

14./ Podiely zo zisku, ktoré neboli prevzaté podielnikmi do troch rokov od schválenia ich

vyplácania valným zhromaždením (dátum prijatia uznesenia valným zhromaždením) sa

stávajú príjmom spoločenstva. Spoločenstvo uhrádza podielnikom ich podiely na zisku

výplatou v hotovosti v termíne, dohodnutom na valnom zhromaždení.

Poplatok za manipulačné podielnikom, ktorý si neprevezmú podiely na zisku v hotovosti, činí 3 €

+ poštovné. Termín zaslania finančných prostriedkov poštou musí byť maximálne do 90 dní od

dátumu prijatia uznesenia valným zhromaždením.

15./ Na disponovanie s finančnými prostriedkami z účtu Urbárskeho pozemkového spoločenstva do

výšky 5 000 € stačí podpis jedného člena výboru- predsedu, pokladníka alebo podpredsedu. Pri

výbere nad 5 000 € je potrebný podpis minimálne dvoch členov výboru- predsedu, pokladníka

alebo podpredsedu.

Predseda alebo ním poverený funkcionár orgánov pozemkového spoločenstva je oprávnený

použiť v priebehu roka finančné prostriedky vo výške 50,- € na občerstvenie, pohostenie a dary.

**Zmena od marca 2015 výber do výšky 5000 € - jeden podpis stačí.**

16./ Z dôvodu súkromného vlastníctva všetkého majetku UPS, ktorý vlastnia členovia podľa výšky

svojích podielov, je neprípustné poskytovanie akýchkoľvek peňažných alebo naturálnych darov.

.

17./ Účtovná evidencia od 1.1.2012 sa bude viesť v podvojnom účtovníctve (Zákon č. 431/2002 Z.z.

o účtovníctve).

18./ Valné zhromaždenie poveruje výbor Urbárskeho pozemkového spoločenstva a týmto poverením

deleguje všetky právomoci ohľadom prijímania rozhodnutia o oddelení novovytvoreného

pozemku (ďalej len „oddelená časť spoločnej nehnuteľnosti“) podľa Zákona o pozemkových

spoločenstvách Zákon č.97/2013 Z.z. v znení neskorších predpisov, § 8 Spoločná nehnuteľnosť,

odsek 2, na riešenie a rozhodovanie v uvedenej veci výboru UPS. (dodatok č. 3 od 21.2.2016 )

18.1 Valné zhromaždenie poveruje výbor Urbárskeho pozemkového spoločenstva a týmto

poverením deleguje všetky právomoci ohľadom prijímania rozhodnutia o oddelení

novovytvoreného pozemku (ďalej len „oddelená časť spoločnej nehnuteľnosti“) podľa Zákona

o pozemkových spoločenstvách Zákon č.97/2013 Z.z. v znení neskorších predpisov, § 8 Spoločná

nehnuteľnosť, odsek 2, hlavne rozdeliť spoločnú nehnuteľnosť, t.j. oddeliť od nej časť alebo

časti ako novovytvorený pozemok a udeľovať súhlas na zápis geometrického plánu na riešenie

a rozhodovanie v uvedenej veci výboru UPS.

**Čl. IV.**

**Členstvo v spoločenstve, podielové spoluvlastníctvo**

1./ Členstvo v spoločenstve je zo zákona spojené s vlastníctvom podielu spoločnej nehnuteľnosti

Zoznam členov spoločenstva tvorí prílohu č. 2 Zmluvy o založení spoločenstva /§ 18 odst. 1/.

Členovia pozemkového spoločenstva sú všetci spoluvlastníci spoločnej nehnuteľnosti uvedený

v prílohe č. 2. Zoznam členov spoločenstva vedie výbor spoločenstva.

Dodatok č. 4 od 17.3.2019

2./ Členstvo v spoločenstve vzniká a zaniká prechodom alebo prevodom vlastníctva podielu

spoločnej nehnuteľnosti.

3./ Spoluvlastnícky podiel na spoločnej nehnuteľnosti, ako právny základ členstva

v spoločenstve, sa preukazuje výpisom z listu vlastníctva katastra nehnuteľnosti.

4./ Nadobúdateľ vlastníctva podielu spoločnej nehnuteľnosti sa prevodom alebo prechodom

vlastníctva stáva členom spoločenstva a vstupuje do práv a povinnosti člena v rozsahu

nadobudnutého podielu.

5./ Každý, kto sa stáva vlastníkom podielu spoločnej nehnuteľnosti, pristúpi k zmluve o založení

(podaním prihlášky) a to do 2 mesiacov od nadobudnutia vlastníctva.

6./ zrušený február 2014

7./ zrušený február 2014

8./ zrušený

9./ Spoločenstvo vedie zoznam svojich členov. Do zoznamu sa zapisuje meno, priezvisko, trvalý

pobyt, dátum narodenia fyzickej osoby a rodné číslo fyzickej osoby, názov, sídlo a identifikačné

číslo právnickej osoby, veľkosť vlastníckeho podielu spoločnej nehnuteľnosti/ počet vlastnených

podielov, dátum a právny dôvod vzniku členstvá v spoločenstve a dátum do zoznamu a všetky

zmeny evidovaných skutočnosti vrátane zmien v členstve spoločenstva. Každý člen spoločenstva,

ktorý osvedčí právny záujem, má právo nahliadnuť do zoznamu.

10./ Vlastnícke podiely lesného urbáru podľa priloženého zoznamu k zápisnici zo dňa

18.3.2012 sú hlavným a nemenným podkladom na preukázanie spoluvlastníckych

podielov a práv a povinnosti z nich vyplývajúcich do doby vysporiadania pasienkového

urbáru na spolumajiteľov lesného urbáru.

Vlastníkom iba pasienkového urbáru, z dôvodu ich nadobudnutia v rozpore so zákonom,

nevzniká žiadne právo ani povinnosť a teda nemôžu poberať ani podiely na hospodárskom

výsledku spoločenstva.

11./ zrušený február 2014

**Čl. V.**

**Orgány spoločenstva, ich oprávnenia a povinnosti**

1/. Orgánmi spoločenstva sú:

* 1. Valné zhromaždenie
  2. Výbor
  3. Dozorná rada

2/. Do orgánov spoločenstva môžu byť volení iba členovia spoločenstva, starší ako 18 rokov.

3/. **1.1. Valné zhromaždenie** je najvyšším orgánom spoločenstva. Zvoláva ho výbor

spoločenstva najmenej raz za rok a maximálne do konca apríla nasledujúceho roku. Musí

byť použitá forma písomnej pozvánky poštou najneskôr tridsať kalendárnych dní pred

termínom jednania VČS.

Pozvánka obsahuje termín, miesto, čas a program jednania, splnomocnenie v prípade

prekážky, ročnú účtovnú závierku s návrhom na rozdelenie hospodárskeho výsledku,

v prípade ukončenia funkčného obdobia návrh kandidátky na nasledujúce volebné

obdobie. Pozvánky sa v súlade s Čl. VI. bod 2, písmeno a, b, zasielajú podielnikom od

výšky vlastníctva 4 dielov včítané.

V súlade s funkčnými obdobiami orgánov volí valné zhromaždenie výbor a dozornú radu.

Rovnako v odôvodnených prípadoch odvoláva členov týchto orgánov. Uzneseniami

poveruje výbor a dozornú radu určitými právomocami.

Celkový počet hlasov všetkých členov spoločenstva bude vyhlásený pred každým valným

zhromaždením pozemkového spoločenstva v správe mandátovej komisie. Bude

vypočítaný z celkovej výmery spoločných nehnuteľnosti, ku ktorej bolo preukázané

vlastníctvo spolu podielnikov právne relevantným spôsobom. Valné zhromaždenie je

uznášania schopné, ak mandátová komisia zisti a konštatuje, že súčet hlasov prítomných

členov spoločenstva je podľa tohto výpočtu nadpolovičná väčšina

Do pôsobnosti valného zhromaždenia patrí ďalej najmä:

1. schvaľovať zmluvu o založení spoločenstva a jej zmeny a doplnky,
2. schvaľovať stanovy a ich zmeny,
3. voliť a odvolávať členov orgánov spoločenstva,
4. rozhodovať o hospodárení spoločenstva a o nakladaní s majetkom spoločenstva,
5. schvaľovať ročnú účtovnú závierku,
6. rozhodovať o rozdelení zisku, prípadne o spôsobe úhrady straty,
7. rozhodovať o vstupe spoločenstva do obchodnej spoločnosti alebo do družstva, o podmienkach tohto vstupu a o ich zmene,
8. rozhodovať o zrušení spoločenstva,
9. rozhodnúť o podnikateľskej činnosti spoločenstva
10. schváliť výročnú správu výboru spoločenstva

Na začiatku jednania zvolí valné zhromaždenie komisie: mandátová, návrhová,

overovateľov zápisnice a zapisovateľa.

4/. Komisie sa skladajú z minimálne troch členov (musia sa skladať z nepárneho počtu

členov).

Členovia komisií si zvolia spomedzi seba predsedu, ktorý prednesie valnému

zhromaždeniu výsledky činnosti komisie. Mandátová komisia zisťuje prítomnosť členov

podľa výšky podielu, informuje valné zhromaždenie či je uznášaniaschopné, informuje

o spôsobe volenia či hlasovania, sčítava výsledky hlasovania, oboznámi s nimi valné

zhromaždenie, napíše protokol a doloží príslušné doklady. Nakoniec zapečatí hlasovacie

lístky so zápisom do obálky s podpismi členov komisie a odovzdá ich na archivovanie

predsedovi. Návrhová komisia doplní návrh uznesenia valného zhromaždenia pripravený

výborom, jeho znenie prednesie zhromaždeniu, po doplnení a prípadnom upravení textu

návrhmi z pléna schválenými valným zhromaždením, nechá o uznesení hlasovať buď

jednotlivo, alebo ako celok, podľa rozhodnutia valného zhromaždenia. Diskutujúci sa

môže k danej téme prihlásiť do diskusie maximálne dvakrát. Ak v priebehu diskusie

diskutujúci odbočí od témy, alebo sa hrubo vyjadruje a uráža niekoho, zoberie mu

predsedajúci slovo. Pri opakovanom rušení a po upozornení môže predsedajúci schôdzu

prerušiť a rušiteľa z valného zhromaždenia vylúčiť. Valné zhromaždenie rozhoduje

nadpolovičnou väčšinou všetkých hlasov.

5/. Zrušený február 2014

6/. **1.2. Výbor spoločenstva** je medzi zasadnutiami valného zhromaždenia kolektívnym výkonným

a riadiacim štatutárnym orgánom. Rozhoduje o všetkých záležitostiach, ktoré neboli zmluvou

o založení spoločenstva vyhradené inému orgánu. Za svoju činnosť zodpovedá valnému

zhromaždeniu. Rokovanie výboru vedie predseda, resp. člen výboru, ktorého určí. Predseda

usmerňuje aj ďalšiu činnosť spoločenstva. Výbor je uznášaniaschopný, ak je prítomná

nadpolovičná väčšina jeho členov. K platnosti jeho rozhodnutia je potrebná väčšina prítomných

členov. Výbor samostatne rozhoduje o použití finančných prostriedkov v záujme a pre potreby

spoločenstva do výšky 5 000 € za jeden kalendárny rok. Členov výboru volí valné zhromaždenie

na obdobie 4 rokov z kandidátky, navrhnutej výborom a doplnenej plénom valného zhromaždenia.

Každý kandidát musí vyjadriť súhlas s navrhovanou kandidatúrou. Výbor je päťčlenný /§ 16 ods. 3/.

Ďalší kandidáti v poradí sa stávajú náhradníkmi pre prípadnú kooptáciu do výboru v priebehu

funkčného obdobia. Na prvom zasadaní výboru po voľbách si členovia výboru zvolia tajným

hlasovaním spomedzi seba predsedu, podpredsedu- hospodára a pokladníka. Predseda môže

taktiež na prvom (alebo podľa uváženia) zasadaní poveriť členov výboru funkciou zapisovateľa

a ďalšími funkciami s príslušnou náplňou podľa vlastného uváženia. Ak si člen výboru nevykonáva

svoje povinnosti ani napriek upozorneniam, môže ho predseda so súhlasom výboru, ako

pasívneho, vylúčiť a kooptovať náhradníka podľa výsledku volieb. Na valnom zhromaždení potom

nechá svoj postup po zdôvodnení potvrdiť spolu s kooptáciou náhradníka. Ak je na právny úkon

konaný výborom predpísaná písomná forma, je potrebný podpis predsedu a podpredsedu ,

prípadne pokladníka. Výbor sám rozhoduje o kandidátoch na odborného lesného hospodára,

bezpečnostného technika, účtovníka, na členov lesnej stráže a o zamestnancoch spoločenstva.

Výbor taktiež sám rozhoduje o výške odmeny pracovníkov v pracovnoprávnom vzťahu a

zamestnancov podľa zložitosti a náročnosti vykonávanej práce a o nákladoch na ochranné

prostriedky za prácu v lese.

Výkon pracovných činnosti bude vedený na osobitných výkazoch práce s uvedením popisu

vykonanej činnosti, doby jej trvania a dátumu jej vykonania. Výkaz mesačne odsúhlasí pokladník,

hospodár a predseda spoločenstva. Výbor sám rozhoduje o prenájme pozemkov a o výške

nájomného. Na najbližšom valnom zhromaždení informuje členov o tejto skutočnosť . Program

a uznesenia rokovania výboru musia byť písomne aj elektronický evidované. Všetky pracovné

materiály, doklady, záznamy, dokumenty, mapové podklady, prezenčné listiny, splnomocnenia

a plné moci, písomnosti, pošta a iné musia byť po dobe používania archivované v papierovej

 forme a na PC (pokiaľ sú k dispozícií). Osobitne sú archivované a uložené zmluvy o prenájme,

zmluvy o dielo, pracovné dohody, dohody o vykonaní práce, darovacie zmluvy, doklad o prevzatí

podielov na hospodárskom výsledku podľa jednotlivých rokov – tieto dokumenty musia byť

archivované 2x- jeden krát u predsedu a jedenkrát u pokladníka UPS. Výbor je povinný zabezpečiť

zachovanie obchodného tajomstva a zamedziť úniku informácií, ktorých prezradením by mohla

spoločenstvu vzniknúť škoda. Výbor je povinný v zmysle zákona zabezpečiť ochranu osobných

údajov.

Dodatok č. 4 od 17.3.2019

**1.3**

Vzdanie sa členstva vo výbore spoločenstva nastáva dňom doručenia písomného oznámenia

o vzdaní sa členstva vo výbore spoločenstva výboru spoločenstva podľa par 13, bod 2.

dodatok č. 4 od 17.3.2019

7/. **Predseda** je osoba konajúca za spoločenstvo navonok, štatutárnym orgánom spoločenstva

podľa zákona je výbor. / § 16, odst. 1/. Riadi rokovanie výboru a bežnú činnosť spoločenstva,

zabezpečuje dodržiavanie zmluvy a plnenie uznesení valného zhromaždenia. Riadi a kontroluje

všetku činnosť spoločenstva, výboru, preberá výsledky prác, zvoláva valné zhromaždenie,

najmenej raz za dva mesiace zvoláva zasadnutie výboru, na ktoré prizýva predsedu dozornej

rady, poveruje členov výboru operatívnymi úlohami a kontrolou všetkých činnosti v rámci

spoločenstva. Predseda samostatne rozhoduje o použití finančných prostriedkov v záujme

a pre potreby spoločenstva do výšky 500 € medzi zasadnutiami výboru pozemkového spoločenstva.

Ich použitie odôvodní na najbližšom zasadaní výboru pozemkového spoločenstva. V prípade

neprítomnosti predsedu zastupuje podpredseda- hospodár. Za mimoriadnej situácie (úmrtie,

odstúpenie, trvalá nespôsobilosť výkonu funkcie) v záujme zabezpečenia plynulého chodu

spoločenstva, poverí výbor jedného zo svojich členov dočasným vykonávaním funkcie **poverený**

**predseda** do doby konania riadneho valného zhromaždenia, kedy musí prebehnúť nová voľba

predsedu.

Dodatok č. 4 od 17.3.2019

8/. **Hospodár- podpredseda** nie je štatutárnym orgánom spoločenstva, je mu udelený rozsah

oprávnenie na konanie za spoločenstvo. /§ 16, odst. 1/ Jeho náplňou práce je celá hospodárska

činnosť, počnúc prípravou Programu starostlivosti o lesy (predtým LHP) spolu s predsedom a OLH

cez priame riadenie pestovateľsko- výrobnej činnosti, kontrolou práce pracovníkov, organizovanie

obchodno- predajnej činnosti, investičnej aktivity a ostatných úloh podľa plánu a úloh zo

zasadania výboru.

Dodatok č. 4 od 17.3.2019

9./ **Pokladník nie je** štatutárnym orgánom je mu udelený rozsah oprávnenia na konanie za

spoločenstvo. Zodpovedá za vedenie účtovných operácií, vypracovanie účtovných podkladov

a realizáciu daňových odvodov, vypracovanie ročnej účtovnej závierky, spracovanie

ekonomických analýz, realizáciu finančného hospodárenia z pohľadu záväzkov a pohľadávok,stav

pokladne a finančnú hotovosť, predkladanie všetkých účtovných dokladov na schválenie

účtovníkovi, vedenie pokladničného denníka, vedenie evidencie o uhradených a neuhradených

faktúrach, vedenie evidencie o úhradách nájomných zmlúv, vedenie pokladničných operácií,

príjmových a výdavkových dokladov, realizáciu výplat finančných prostriedkov, odmeny členov

výboru a pod., úhradu daňových odvodov v stanovených termínoch.

Dodatok č. 4 od 17.3.2019

10/. **Účtovník** je v pracovnoprávnom vzťahu a zabezpečuje všetku činnosť vyplývajúcu

z ustanovení Zákona o účtovníctve a podľa úloh zo zasadania výboru.

11/. **Odborný lesný hospodár (OLH)** je v pracovnoprávnom vzťahu, zabezpečuje spolu

s hospodárom spoločenstva odborné obhospodarovanie lesa podľa Programu

starostlivosti o lesy a podľa úloh zo zasadania výboru.

12/. **1.3 Dozorná rada** je najvyšším kontrolným orgánom spoločenstva medzi valnými

zhromaždeniami. Je oprávnená kontrolovať všetku činnosť spoločenstva a prerokúvať

sťažnosti členov. DR zodpovedá za výkon svojej činnosti valnému zhromaždeniu. Rada

je trojčlenná, s funkčným obdobím 4 rokov. Členom DR musí byť aj člen spoločenstva.

Členom DR nemôže byť člen výboru. Kandidátku na členov DR, navrhnutú výborom,

doplní valné zhromaždenie. Zvolení členovia zvolia spomedzi seba predsedu DR. Na

požiadanie najmenej 30% evidovaného počtu členov podľa podielov, podľa

dôležitosti a vlastného uváženia uloží predsedovi spoločenstva zvolanie mimoriadneho

valného zhromaždenia. . DR overuje postupy vo veciach spoločenstva a je oprávnená

kedykoľvek nahliadnuť do účtovných dokladov, všetkých spisov, záznamov a zoznamov

týkajúcich sa spoločenstva a zisťovať reálny a výkazový stav spoločenstva. DR preveruje

správnosť účtovnej závierky, návrhy na rozdelenie zisku alebo na úhradu straty. DR

upozorňuje predsedu a výbor spoločenstva v priebehu roka na zistené nedostatky

a požiada o ich odstránenie v primeranej lehote. Za porušenie zmluvy o založení

spoločenstva, uznesení, či iné závažné nedostatky v práci, navrhne valnému

zhromaždeniu postihy, prípadne odvolanie z funkcie. DR rieši písomne podané sťažnosti

a do 30 dní dá sťažovateľovi odpoveď.

**Čl. VI.**

**Práva a povinnosti členov**

1/. zrušený

2/. zrušený

.

3/. Povinnosti členov:

1. Každý, kto sa stáva vlastníkom podielu spoločnej nehnuteľnosti, pristúpi k zmluve o založení spoločenstva- podpisom zmluvy vyjadrí s ňou svoj súhlas a preukáže príslušnou listinou svoje spoluvlastnícke právo k spoločnej nehnuteľnosti a to do dvoch mesiacov od nadobudnutia tohto vlastníctva,
2. zúčastňovať sa na valnom zhromaždení, prípadne plno mocenstvom určiť svojho zástupcu,
3. dodržiavať zmluvu o založení spoločenstva, plniť uznesenia valného zhromaždenia a orgánov spoločenstva,
4. vyvíjať činnosť na dosiahnutie účelu spoločenstva a zdržať sa konania, ktoré by tomuto účelu odporovalo,
5. plniť si povinnosti pri organizovaných prácach spoločenstva, ako i iných povinnostiach voči spoločenstvu,
6. zrušený február 2014
7. pri poškodení majetku spoločenstva je člen povinný nahradiť škodu do výšky ceny pre cudzích s tým, že o prípade bude informované valné zhromaždenie,
8. chrániť a zveľaďovať majetok spoločenstva,
9. oznámiť výboru zmenu všetkých skutočnosti, súvisiacich s členstvom.

**Čl. VI.**

**Zrušenie, premena a zánik spoločenstva**

Spoločenstvo sa zrušuje,

1. ak sa výlučným vlastníkom všetkých podielov spoločnej nehnuteľnosti stáva jeden člen spoločenstva
2. premenou spoločenstva na obchodnú spoločnosť alebo družstvo,
3. dňom uvedeným v rozhodnutí súdu o zrušení spoločenstva, inak dňom, keď toto rozhodnutie nadobudlo právoplatnosť,
4. vyhlásením konkurzu
5. rozhodnutím valného zhromaždenia.

**Čl. VII.**

**Záverečné ustanovenia**

1/. Táto Zmluva o založení bola schválená valným zhromaždením dňa 18.3.2012. Zároveň sa

zrušujú stanovy Urbárskeho pozemkového spoločenstva v Kysuckom Lieskovci bez

právnej subjektivity.

2./ Túto Zmluvu o založení je možné meniť a dopĺňať len písomnou formou schválenou valným

zhromaždením a registráciou v registri pozemkových spoločenstiev.

Dodatok č. 1 od  23.2.2014

Dodatok č. 2 od 1.3.2015

Dodatok č. 3 od 21.2.2016

Dodatok č. 4 od 17.3.2019

V Kysuckom Lieskovci 17.3.2019

predseda Mgr. Ľudmila Pijaková ............................................

podpredseda: Jozef Skokan .............................................